section_heading: Prvi svjetski rat
paragraph_text: U veljači 1915. postaje zapovjednikom 18. pričuvne divizije zamijenivši na tom mjestu Lea Sontaga. Navedena divizija nalazila se na području Lassignya, da bi u listopadu 1915. bila premještana u Artois gdje sudjeluje u nekoliko lokalnih napada. Iduće godine u lipnju Wellmann je s 18. pričuvnom divizijom premješten na Sommu gdje u sastavu 1. armije sudjeluje u Bitci na Sommi. U listopadu premješten je na Istočno bojište gdje od Arthura von Lüttwitza preuzima zapovjedništvo nad 20. pješačkom divizijom. Ubrzo nakon preuzimanja zapovjedništva 20. pješačka divizija je premještena na Zapadno bojište u sastav 7. armije. U siječnju 1917. Wellmann je promaknut u čin general poručnika, da bi početkom srpnja 1917. s 20. pješakom divizijom ponovno bio premješten na Istočno bojište najprije u Galiciju, te potom u Kurlandiju gdje sudjeluje u Bitci kod Rige. Krajem rujna divizija je premještena na Zapadno bojište gdje sudjeluje u Trećoj bitci kod Ypresa.